Lav et referat af nedenstående tekst:

Tekst:
26.299 kroner. Så meget koster det at købe en kvadratmeter bolig i på Østerbyvej i Skagen i gennemsnit. Den høje pris gør vejen i det nordligste Nordjylland til landsdelens dyreste vej. Det viser en opgørelse lavet af hjemmesiden Boliga. Den samme opgørelse viser at der er en ekstrem forskel på de dyreste og billigste veje i regionen. Og at det kendte ordsprog "beliggenhed, beliggenhed, beliggenhed" virkelig har noget på sig. For i noget af det allermest vestlige Nordjylland kan du få en kvadratmeter bolig til godt 1/10 af hvad du kan i Skagen. På Nyhåbsvej i Snedsted koster husene nemlig kun 2774 kroner pr. kvadratmeter. Det er faktisk den billigste vej i hele landet og forskellen til landets dyreste vej - Lemchesvej i Hellerup - er på hele 48.816 kroner pr. kvadratmeter. - Først og fremmest er der jo beliggenheden. Der kan være veje, der ligger ved vandet, og så kan der også være veje ved industriområder. Det betyder rigtig meget for prisen, siger Morten Skak. Han forsker i boligøkonomi på Syddansk Universitet. - Folk vil også sortere sig i kvarterer, hvor de rigeste bor, og hvor de fattigste bor. Det giver nogle dyre og nogle billigere kvarterer. Derfor kan man opleve store forskelle på et begrænset område. Efter Østerbyvej er det på den dyre del af listen to Skagen-veje mere, der optræder. På Østre Strandvej og Søndervej koster boligerne i gennemsnit godt 25.000 kroner. Her er Nordjyllands 20 dyreste veje Her er Nordjyllands 20 billigste veje TV2 Nord lavede i 2010 et indslag om Østerbyvej i Skagen. Også her blev vejen kåret som Nordjyllands dyreste villavej. Se det herunder.

Referat:
I Skagen ligger Nordjyllands dyreste vej. I Snedsted finder man den billigste.